recursal/SuperWikiNEXT-32B huggingface dataset:
**நன்றா** என்பது ஒரு குன்று. சேரமன்னன் செல்வக் கடுங்கோ வாழியாதன் இரும்பொறை என்பானின் ஆட்சிக்கு உட்பட்டிருந்தது. பதிற்றுப்பத்து ஏழாம்பத்து இந்தச் சேரன்மீது கபிலர் என்னும் புலவரால் பாடப்பட்டது. இந்தப் பாடலைக் கேட்டு மகிழ்ந்த சேரன் கபிலருக்குப் பரிசாக "நன்றா என்னும் குன்றேறி நின்று தன் கண்ணில் பட்ட நாடெல்லாம் காட்டிக், கொடுத்தான்".

செல்வக்கடுங்கோ வாழியாதன் இந்தக் குன்றின்மீது ஏறி நின்றுதான் தன் கண்ணிலும், புலவர் கண்ணிலும் பட்ட ஊர்களையெல்லாம் புலவர்க்குக் கொடையாக வழங்கினான். மற்றும் சிறுபுறம் என்று என்று சொல்லி நூறாயிரம் (1,00,000) காணம் செல்வமும் கபிலருக்கு இக்கடுங்கோ வழங்கினான்.
இக்காலத்தில் பழனி எனப் போற்றப்படும் முருகன் குன்றம் சங்ககாலத்தில் பொதினி எனப் போற்றப்பட்டது. இங்குள்ள பொதினி நகரைத் தலைநகராக வைத்துக்கொண்டு முருகன் என்னும் மன்னனும், பேகன் என்னும் வள்ளலும் சங்ககாலத்தில் ஆண்டுவந்துள்ளனர். இவர்கள் ஆவியர் குடியைச் சேர்ந்தவர்கள். ஆயர்குடியினர் ஆவியர் எனவும் வழங்கப்பட்டனர். பழனி மலை ஆவினன்குடி எனப் போற்றப்படுவதும் இதனாலேயே.

அடிக்குறிப்பு
-------------

1. ↑   பதிற்றுப்பத்து பதிகம் 7
2. ↑  அகநானூறு 1
**ஏ. எல். நஜிமுத்தீன்** (பிறப்பு: நவம்பர் 23, 1953) இலங்கை எழுத்தாளரும், ஆய்வாளரும், நூலாசிரியருமாவார்.

வாழ்க்கைக் குறிப்பு
-------------------

நஜீமுத்தீன் மாத்தளை அரசினர் ஆண்கள் பாடசாலை, மாத்தளை சாகிராக் கல்லூரி, மாத்தளை புனித தோமஸ் கல்லூரி ஆகியவற்றின் பழைய மாணவராவார். இவர் நீதிமன்றத்தில் நீதிமன்ற முதலியாராகக் கடமையாற்றி தற்போது ஓய்வுபெற்றுள்ளார். இவரின் மனைவி மிஸ்ரியா. இவரின் பிள்ளைகள் நஸ்மினா, நாசிக் அஹமட், பாத்திமா ஹப்ஸா, ஆயிசா ஹானி.

இவரின் முதல் சிறுகதை 1972 இல் வீரகேசரி பத்திரிகையில் பிரசுரமானது. அதிலிருந்து பல சிறுகதைகளை இவர் எழுதியுள்ளார். எஸ்.பி. பாலசுப்பிரமணியத்தின் பாடல்கள் பற்றி இவர் எழுதிய ஆய்வுக்கட்டுரைகள் இந்தியாவிலிருந்து வெளிவரும் சினிமா மாத இதழில் தொடராக வெளிவந்தன. ஆரம்பகாலத்தில் அறிவியல் கதைகள் புனைவதிலும் அறிவியல் ஆய்வுக்கட்டுரைகள் எழுதுவதிலும் ஆர்வம் கொண்டிருந்த இவர், தற்போது முஸ்லிம் சமூகத்தின் வரலாறு தொடர்பான ஆய்வுகளை மேற்கொண்டு வருகின்றார்.

இவர் எழுதியுள்ள நூல்கள்
-----------------------

* கண்டி இராச்சிய முஸ்லிம்களின் சிங்கள வம்சாவளிப்போர்கள் - 1998
* முஸ்லிம்களும், கலவரச்சூழல்களும் - 2002
* பாத்ததும்பறை முஸ்லிம்கள் - 2002
* மலைநாட்டு முஸ்லிம்களின் அழிந்துபோன குடியேற்றங்கள் 1999
* கசாவத்தை ஆலிமப்பாப் புலவர் - 2000

பெற்ற விருதுகள்
---------------

* ரத்னதீபம்
* சாமஸ்ரீ
* கலாபூசணம் (2009)

வெளி இணைப்புகள்
---------------

* இலங்கை முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத்திரட்டு 1 - புன்னியாமீன்
**காரோணம்** என்ற சொல்லைக் கொண்டு பல கோயில்கள் தமிழ்நாட்டில் காணப்படுகின்றன.

பெயர்க்காரணம்
-------------

பாசுபத சைவ குருவான லகுலீசரால் இரண்டாம் நூற்றாண்டில் பாசுபத சைவ மடம் முதல் முதலாக குஜராத் மாநிலத்தில் காரோணம் என்னும் ஊரில் நிறுவப்பட்டது. இவ்வூர் இன்றும் பரோடா அருகில் கார்வான் என்ற பெயரில் உள்ளது.

பொருள்
------

வடமொழிக் கல்வெட்டுக்களிலும், இலக்கியங்களிலும் கூறப்படும் காயாரோஹனம், காயாவரோஹனம், காயாவிரோஹனம் என்பதன் சுருக்கமே காரோணம் என்பதாகும். காய ஆரோஹனம் என்றால் (பக்தன்) உடலுடன் மேலே (வானத்திற்கு) செல்வது என்றும், காயாவரோஹனம் என்றால் பக்தனுக்காக இறைவன் (மனித உருவில்) இறங்கி வருகிறான் (அவதாரம்) செல்வது என்றும், காயாவிரோஹனம் என்றால் மீண்டும் பிறவியில்லை என்றும் கூறப்படுகிறது.

தமிழகத்தில் காரோணங்கள்
----------------------

காரோணம் என்ற பெயரில் தமிழ்நாட்டில் கச்சிக்காரோணம், நாகைக்காரோணம், குடந்தைக்காரோணம் என்று மூன்று கோயில்கள் இருந்தன. இதில் முதலாவது மறைந்துவிட்டது. மற்ற இரண்டும் உள்ளன. நாகப்பட்டினத்தில் உள்ள பாடல் பெற்ற சிவத்தலம் திருநாகைக்காரோணம் ஆகும். கும்பகோணத்தில் மகாமகக் குளக்கரையின் வடகரையில் உள்ள காசி விசுவநாதர் கோயில் திருக்குடந்தைக் காரோணம் எனப்படும். இக்கோயில்களுக்குப் பதிகங்கள் அருளிய திருஞானசம்பந்தர், இப்பதிகங்களைப் பாடுவோர் கரையா உடலோடு வானடைவர் (காய ஆரோஹனம்) என்றும், கருவார் இடும்பைப் பிறப்பு அறுப்பர் (காய அவிரோஹனம்) என்றும் கூறுகிறார்.

மேற்கோள்கள்
-----------

<references>

1. 1 2 3   குடந்தை என்.சேதுராமன், திருக்குடமூக்கில் மாமகம், மகாமகம் 1992 சிறப்பு மலர்
**நமசிவாய மூர்த்திகள்** என்பவர் திருவாவடுதுறை ஆதீனத்தை கி.பி 14 ஆம் நூற்றாண்டில் தோற்றுவித்தவர் ஆவார். இவரை‌ திருவாவடுதுறை ஆதின குரு முதல்வர் என அழைக்கின்றனர்.

இளமைப் பருவம்
-------------

நமசிவாய மூர்த்திகள் நாகப்பட்டினம் மாவட்டம் மயிலாடுதுறைக்கு அருகிலுள்ள மூவலூரில் பிறந்தார். இவருக்குப் பெற்றோர் இட்ட பெயர் வைத்தியநாதன் என்பதாகும். இவருடைய குருவான சித்தர் சிவப்பிரகாசர் ஒரு நாள் வீதி வழியே சென்ற வைத்தியநாதனைக் கண்டு தன்னுடன் அழைத்து திருவாவடுதுறை வந்தார்.

வைத்தியநாதரின் ஆன்மீக ஈடுபாடு அறிந்து, அவருக்குத் தீட்சை அளித்தார். உடன்,*நமசிவாயம்* எனும் பெயரையும் சூட்டினார். சிவப்பிரகாசர் தாம் வீற்றிருந்த இடத்தில் ஓர் அறை அமைந்து அங்கு இருந்து சித்தாந்த மரபு தழைக்க, சிவஞான உபதேசம் செய்துவர ஆணையிட்டார்.

குருபரம்பரை
-----------

திருவாவடுதுறை ஆதீனக் குருபரம்பரை வளர்ந்தோங்க வேண்டும் என்பதற்காக நமசிவாயமூர்த்திகள், மறைஞான தேசிகருக்கு ஆசாரிய அபிடேகம் செய்து இளவரசாக நியமித்தார். மறைஞானர் தம் குருவின் நாமம் சொல்லிய படியே நிட்டைக் (முக்தி) கூடினார். அவர் நிட்டைக் கூடிய இடத்திற்கு மறைஞான தபோவனம் என்ற பெயர் உண்டாயிற்று.

சமாதி கூடல்
-----------

நமசிவாய மூர்த்திகள் ஓர் தை மாதத்து அசுபதி நன்னாளில் முக்தி பெற்றார். அவர் முக்தி பெற்ற திருவாவடுதுறை ஆதீனத்தில் ஞானசமாதித் திருக்கோயில் எழுப்பப்பெற்று தினமும் காலை, மாலை பூஜைகள் நடைபெற்று வருகின்றன.

குருபூசை
--------

நமசிவாய மூர்த்திகள் மறைந்த தை மாதம் அசுபதி நாளிலிருந்து 10 நாள்கள் சுவாமிகளின் குருபூஜை ஆண்டுதோறும் நடைபெற்று வருகின்றது.
இதன் தொடக்கமாக, கொடி மரத்திற்கு சிறப்பு அபிஷேக ஆராதனைகள் செய்யப்பட்டு, அன்னக்கொடி ஏற்றப்படுகிறது. பத்து நாள்கள் நடைபெறும் இந்தத் திருவிழாவில் நாள்தோறும் சிறப்பு பூஜைகளும், சிறப்பான சமயப் பணியாற்றி வருபவர்களுக்கு ஐந்தாயிரம் ரூபாய் பொற்கிழியுடன் விருதுகள் வழங்கும் நிகழ்ச்சிகளும், ஆன்மிகப் புத்தகங்கள் வெளியீடும் நடைபெறுகிறது. 

ஐந்தாம் நாள் உற்சவமாக கோமுக்தீஸ்வரர் கோயிலில் திருஞானசம்பந்தருக்கு இறைவன் பொற்கிழி வழங்கும் விழா நடைபெறுகிறது. குருமுதல்வர் நமசிவாய மூர்த்திகள் சந்நிதியில் சிறப்பு அபிஷேக ஆராதனை செய்யப்படுகிறது.‌ திருவாவடுதுறை ஆதினம் பல்லக்கில் வீதியுலா செல்வதும், ஞானகொலுக்காட்சி காண்பதும், பட்டணப்பிரவேசம் ஆகியவை நடைபெறுகின்றன.

மேற்கோள்
--------

1) மு.அருணாசலம்,"தமிழ் இலக்கிய வரலாறு"14 ஆம் நூற்றாண்டு - பக்கம்-128.

1. ↑  "திருவாவடுதுறை ஆதீனம் குரு முதல்வர் நமசிவாய மூர்த்திகள் குருபூஜை விழா". *Dinamalar*.
2. ↑  "நமசிவாய மூர்த்திகள் குருபூஜை:​ 14 பேருக்கு விருதுகள் அளிப்பு". *Dinamani*. zero width space character in `|url=` at position 94 (உதவி); zero width space character in `|title=` at position 30 (உதவி)
3. ↑  B, மு இராகவன்,Prasanna Venkatesh (20 ஜன. 2023). "திருவாவடுதுறை ஆதீனப் பட்டணப் பிரவேசம்- ஜனவரி 28 -ல் தொடக்கம்!".. Check date values in: `|date=` (உதவி); External link in `|website=` (உதவி)

உசாத்துணை
---------

பூசை.சுப்பிரமணியத்தம்பிரான்,"குருபரம்பரை விளக்கம்" திருவாவடுதுறை ஆதீனம்.
திரிசக்தி,தீபாவளி மலர்-2010, பக்கம்-158.
**வி. கே. எசு. சிவக்குமார்** புதுச்சேரி ஒன்றியப்பகுதியை சேர்ந்த அரசியல்வாதி. 1980 முதல் திருமலை ராயன் பட்டிண சட்டமன்ற உறுப்பினராக இருந்தவர். புதுச்சேரி மாநிலத்தில் விவசாயத் துறை அமைச்சராகப் பணியாற்றியுள்ளார். 1996-2000 வரை சபாநாயகராகப் பணியாற்றியுள்ளார். மூன்று முறை திமுக சார்பாகவும் ஒரு முறை கட்சி சார்பற்றவராகவும் சட்டமன்ற உறுப்பினராகத் தேர்வானார். 2011ஆம் ஆண்டு திமுக கலக வேட்பாளராகப் போட்டியிட்டு வென்றார். ஏப்பிரல் 2016 இல் அதிமுகவில் இணைந்தார். 2016ஆம் ஆண்டு நிரவி பட்டினத்தில் (திருமலை ராயன் பட்டினம்) அதிமுக சார்பாக போட்டியிட்டு தோல்வியடைந்தார்.

மரணம்
-----

2 சனவரி 2017 அன்று தன்னுடைய திருமண மண்டப கட்டுமானப்பணியை மேற்பார்வையிட சென்ற போது காரைக்காலில் அடையாளம் தெரியாத கும்பலால் வெட்டி கொல்லப்பட்டார்.

மேற்கோள்கள்
-----------

1. ↑  "Independent Puducherry MLA Sivakumar joins AIADMK". இந்தியன் எக்சுபிரசு. சனவரி 3, 2017 அன்று பார்க்கப்பட்டது.
2. ↑  "V.M.C. Sivakumar joins AIADMK". இந்து. சனவரி 3, 2017 அன்று பார்க்கப்பட்டது.
3. ↑  "Former Puducherry minister VMC Sivakumar hacked to death". இந்தியன் எக்சுபிரசு. சனவரி 3, 2017 அன்று பார்க்கப்பட்டது.
4. ↑  "Puducherry leader VMC Sivakumar hacked to death". இந்து. சனவரி 3, 2017 அன்று பார்க்கப்பட்டது.
**கராபுக் மாகாணம்** (*Karabük Province*, துருக்கியம்: Karabük ili ) என்பது அனத்தோலியாவின் வடக்கு பகுதியில் (வடக்கு மத்திய துருக்கி ) அமைந்துள்ள ஒரு மாகாணமாகும். இது அங்காராவுக்கு வடக்கே சுமார் 200 கிமீ (124 மைல்) தொலைவிலும், சோங்குல்டக்கிலிருந்து 115 கிமீ (71 மைல்) தொலைவிலும், கஸ்தமோனுவிலிருந்து 113 கிமீ (70 மைல்) தொலைவிலும் அமைந்துள்ளது. 2010 இல் இது 227,610 மக்கள் தொகையைக் கொண்டிருந்தது. மாகாணத்தின் முக்கிய நகரம் கராபக் ஆகும், இது கருங்கடல் கடற்கரைக்கு தெற்கே 100 கிமீ (62 மைல்) தொலைவில் அமைந்துள்ளது.

கராபக் மாகாணம் துருக்கியின் புதிய மாகாணங்களில் ஒன்றாகும். 1995 ஆம் ஆண்டு வரை இது சோங்குல்டக் மாவட்டமாக இருந்தது. பின்னர் இதன் பெயரிலேயே ஒரு மாகாணம் உருவாக்கபட்டது. 1995 ஆம் ஆண்டில் நிறுவப்பட்ட இது கராபக், எஃப்லானி, சஃப்ரான்போலு மற்றும் யெனிஸ் மாவட்டங்களை உள்ளடக்கியது, அவை முன்னர் கான்கியர் மாகாணத்தின் ஒரு பகுதியாக இருந்தன.

கராபக்கானது பார்ட்டனுக்கும் அங்காராவுக்கும் இடையிலான நெடுஞ்சாலையில் அமைந்துள்ளது. இது பண்டைய காலங்களில் அமஸ்ரா கடற்கரை மற்றும் மத்திய அனத்தோலியாவுக்கு இடையேயான ஒரு முக்கியமான பாதையாக இருந்தது. அங்காரா மற்றும் சோங்குல்டக்கிற்கு இடையிலான தொடருந்து கராபக் வழியாக செல்கிறது.

யுனெஸ்கோ உலக பாரம்பரிய களம் பட்டியலில் பட்டியலிடப்பட்டுள்ள வரலாற்று முக்கியத்துவம் வாய்ந்த நகரமான சஃப்ரன்போலு கராபக் மாகாணத்தில் அமைந்துள்ளது.

மாவட்டங்கள்
-----------

கராபக் மாகாணம் 6 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* எஃப்லானி
* எஸ்கிபஜார்
* **கராபக்**
* ஓவாசக்
* சஃப்ரன்போலு
* யெனிஸ்

வரலாறு
------

கராபக் என்ற பெயரானது அதன் புவியியலியலில் இருந்து உருவானது. *காரா*, என்பது ஆங்கிலத்தில் கருப்பு, என்றும் பக் (*Bük)* என்பது ஆங்கிலத்தில் *புதர்ச்செடி என்று பொருள்தரக்கூடியது இவற்றின் சேர்க்கையாக* இதன் பெயர் ஏற்பட்டது.

வரலாற்று காலத்துக்கு முந்தைய காலத்தைச் சேர்ந்த பல புதைமேடுகள் மற்றும் மலை நகரங்கள் இப்பகுதியில் இருந்தும், அறிவியல் பகுப்பாய்வு இல்லாததால், போதுமான தகவல்கள் பெறப்படவில்லை.

காட்சியகம்
----------

* சஃப்ரான்போலுவின் பாரம்பரிய வீடுகள்சஃப்ரான்போலுவின் பாரம்பரிய வீடுகள்
* சஃப்ரான்போலுவில் வரலாற்று காலணி தயாரிக்கும் கடைகள்சஃப்ரான்போலுவில் வரலாற்று காலணி தயாரிக்கும் கடைகள்
* எஃப்லானியில் உள்ள போஸ்டான்சி குளம்எஃப்லானியில் உள்ள போஸ்டான்சி குளம்
* எஃப்லானி கிராமப்புறம்எஃப்லானி கிராமப்புறம்

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
**காரைமகள்** (1927-2006) என்பவர் தமிழ்க் கவிஞர், பெண்ணுரிமைச் சிந்தனையாளர், செயற்பாட்டாளர் ஆவார். இவருடைய இயற்பெயர் பிளான்சே சேழான் ஆகும். காரை மகள், தமிழ் மகள் என்ற புனை பெயர்களில் கட்டுரைகளும் கவிதைகளும் எழுதியவர். 
இந்தியாவில் புதுச்சேரி மாநிலத்தில் உள்ள காரைக்காலில் பிறந்தவர்.

பணிகள்
------

பாரதியாரின் கவிதைகளில் மிகுந்த ஆர்வமும் ஈடுபாடும் கொண்ட காரைமகள், காரைக்காலில் மாதர் சங்கம் ஒன்றை உருவாக்கி பெண் கல்வி, பெண்ணுரிமை, பெண்களிடையே புதுமை எண்ணங்கள், விழிப்புணர்வு ஆகியவற்றைப் பரப்பினார்.

இவர் காரைக்காலில் தம் கணவர் ரோபோ சேழான் ஒத்துழைப்புடன் காரைக் கல்விக் கழகம் என்னும் அமைப்பை நிறுவி இலக்கியச் சொற்பொழிவுகளையும் கட்டுரைப் போட்டிகளையும் நடத்தினார். 

கவிஞர் சுத்தானந்த பாரதியார், திரு. வி. கலியாணசுந்தரனார் போன்ற தமிழ் அறிஞர்களைக் காரைக் கல்விக் கழகத்தில் அழைத்துப் பேச வைத்தார்.

காரை மகள் கவிதைகள் என்னும் ஒரு நூலை காரைமகளின் மகன் காரைமைந்தன் வெளியிட்டுள்ளார்.

சான்றாவணம்
----------

இலட்சியப் பெண்டிர்- நூல் ஆசிரியர் தாயம்மாள் அறவாணன், தமிழ்க்கோட்டம் வெளியீடு,
அமைந்தகரை, சென்னை-600029
**கரி தானுந்து விரைவுச்சாலை** இந்தியாவில் கோயம்புத்தூரின் புறநகர் செட்டிபாளையம் அருகே தானுந்து பந்தயங்களுக்காக கட்டபட்ட சிறப்பு பந்தயச்சாலை ஆகும். இதன் நீளம் 2.2 கிமீ. மறைந்த தொழிலதிபரும் பந்தயக்கார் ஆர்வலருமான, கரி என்று செல்லமாக அறியப்பட்ட, எஸ். கரிவரதன் நினைவாக 2003ஆம் ஆண்டு திறக்கப்பட்டது..

A typical raceday scene at Kari Motor Speedway

வரலாறு
------

தற்போதுள்ள நீண்ட பாதை அவர்களுக்கு சொந்தமான அல்ட்ராலைட் விமானத்திற்கான ஒடுதளமாக இருந்தது. 1990களில் இந்த ஓடுதளம் ஸ்பிட்பையர் என்னும் நிறுவனம் நடத்தும் டிராக் ரேசிங்கிற்கு புகழ் பெற்றதாகும். 2002ல் இந்த இடத்தினை முன்னால் பந்தய வீரர் பி விஜய் குமார் தேசிய அளவில் மோட்டார் நிகழ்வுகளை நடத்த இந்த இடத்தினை வாங்கினார். இந்த தளத்தினை சு. கரிவரதன் அவர்களின் தந்தை ஜி.கே. சுந்தரம் மூலம் திறந்து வைத்தார்.

மேற்கோள்கள்
-----------

1. ↑  "இந்து நாளிதழ் செய்தி". 2004-03-10 அன்று மூலம் பரணிடப்பட்டது. 2010-03-19 அன்று பார்க்கப்பட்டது. Unknown parameter `|=` ignored (உதவி)

வெளியிணைப்புகள்
---------------

விக்கிமீடியா பொதுவகத்தில்,  
 ***Kari Motor Speedway***   
என்பதின் ஊடகங்கள் உள்ளன. 

* Drivers' delight பரணிடப்பட்டது 2005-05-04 at the வந்தவழி இயந்திரம், The Hindu, Apr 21, 2005
* To Kari, WITH LOVE பரணிடப்பட்டது 2009-09-10 at the வந்தவழி இயந்திரம், The Hindu, Dec 01, 2003
* Back from oblivion பரணிடப்பட்டது 2008-06-10 at the வந்தவழி இயந்திரம், The Hindu, Dec 01, 2003
* News in Hindustan Times பரணிடப்பட்டது 2007-09-30 at the வந்தவழி இயந்திரம்
* Madras Motor Sports Club  பரணிடப்பட்டது 2007-07-11 at the வந்தவழி இயந்திரம்
* Another speedway to heaven : TOI News
* Informative page on Kari Motor Speedway and Racing in India பரணிடப்பட்டது 2008-06-10 at the வந்தவழி இயந்திரம்
**ஏ. எம். ராஜா** (அய்யம்பாளையம் மாசாகவுண்டர் ராஜகவுண்டர்) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1928 ஆம் ஆண்டு பிறந்தார்.[] 1967 மற்றும் 1971 ஆம் ஆண்டு நடந்த சட்டமன்றத் தேர்தல்களில் பவானி தொகுதியில் இருந்து, திராவிட முன்னேற்றக் கழக வேட்பாளராக, தமிழ்நாடு சட்டசபைக்குத் தேர்ந்தெடுக்கப்பட்டார். இவர் பல்கலைக் கழகத்திலிருந்து (தமிழ் வரலாறு மற்றும் இலக்கியத்தில் பட்டம் பெற்றவர்) பட்டம் பெற்றார். இவரது குடும்பத்தில் இவரே முதல் பட்டதாரியாவார். அரசியலில் இவர் வாழ்நாள் முழுவதும் ஆர்வமுள்ளவராக இருந்தார். மாநில அளவில் அவர் முக்கியமாக கல்வி சீர்திருத்தத்துடன் அனைத்து சாதியினருக்கும் உயர்கல்வியை அணுகுவதன் மூலம் முக்கியத்துவம் அளித்தார்.[]

மேற்கோள்கள்
-----------

1. ↑  "1967 Tamil Nadu Election Results, Election Commission of India" (PDF). 2012-03-20 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
2. ↑  "1971 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
**இராணி இலட்சுமி பாய் மத்திய வேளாண் பல்கலைக்கழகம்** (*Rani Lakshmi Bai Central Agricultural University*) என்பது உத்தரப்பிரதேசத்தின் ஜான்சி மாவட்டத்தில் அமைந்துள்ள மத்திய வேளாண் பல்கலைக்கழகம் ஆகும். இந்தப் பல்கலைக் கழகம் இந்தியப் நாடாளுமன்றம் இயற்றிய, இராணி இலட்சுமி பாய் மத்திய விவசாய பல்கலைக்கழக சட்டம்-2014 மூலம் தோற்றுவிக்கப்பட்டது. இந்தப் பல்கலைக்கழகத்தின் முதல் கல்வி ஆண்டு ஜூலை 2014 முதல் தொடங்கியது. பல்கலைக்கழகம் ஒவ்வொரு ஆண்டும் இரண்டு பருவங்கள் கொண்ட பருவ முறையைப் பின்பற்றுகிறது.

வரலாறு
------

புந்தேல்கண்ட் பகுதி நாடாளுமன்ற உறுப்பினர்கள் மற்றும் சட்டமன்ற உறுப்பினர்கள் இந்தியப் பிரதமரிடம் இப்பகுதியில் விவசாய பல்கலைக்கழகம் அமைக்க ஜூலை 2009 மனுவினை நேரில் வழங்கினர்.

இதன் தொடர்ச்சியாகப் பல்கலைக்கழகத்தை நிறுவுவதற்கான முதல் சட்டம் 28 டிசம்பர் 2011 அன்று மாநிலங்களவையில் அறிமுகப்படுத்தப்பட்டது. தெளிவுபடுத்தல், மறு அறிமுகம், குழுவின் அறிக்கை மற்றும் வேளாண் ஆராய்ச்சித் துறையின் பதிலுக்குப் பிறகு, "இராணி இலட்சுமி பாய் மத்திய வேளாண் பல்கலைக்கழகச் சட்டம்" இரு அவைகளாலும் நிறைவேற்றப்பட்டு மார்ச் 5, 2014 அன்று வெளியிடப்பட்டது.

வளாகம்
------

ஆரம்பக் காலத்தில் பல்கலைக்கழகம் தற்காலிகமாக ஜான்சியில் உள்ள இந்தியப் புல்வெளி மற்றும் தீவன ஆராய்ச்சி நிறுவனத்தில் செயல்பட்டது.

கல்வி
-----

பல்கலைக்கழகம் 2014-2015 கல்வியாண்டிலிருந்து வேளாண்மையில் இளங்கலை அறிவியல் படிப்பினைத் தொடங்கியுள்ளது.

பல்கலைக்கழகத்தின் தலைமையகம் ஜான்சியில் புந்தேல்கண்ட் பகுதியில் அமைந்துள்ளது. மத்தியப் பிரதேசத்தின் சத்தர்பூர், டாமோ, டாடியா, பன்னா, சாகர் மற்றும் திகம்கர் ஆகிய ஆறு மாவட்டங்கள் மற்றும் உத்தரப்பிரதேசத்தில் பண்டா, சித்ரகூட், ஹமிர்பூர், ஜலான், ஜான்சி, லலித்பூர் மற்றும் மஹோபா உள்ளிட்ட ஏழு மாவட்டகள் இப்பல்கலைக்கழ்க ஆளுமையின் கீழ் வருகின்றன. .

இப்பல்கலைக்கழகம் வெவ்வேறு உறுப்புக் கல்லூரிகளை இப்பகுதியில் நிறுவியுள்ளது. உத்திரப்பிரதேசத்தில் உள்ள ஜான்சியில் விவசாயக் கல்லூரி, தோட்டக்கலை மற்றும் வனவியல் கல்லூரியும் மத்தியப் பிரதேசத்தில் கால்நடை மற்றும் விலங்கு அறிவியல் கல்லூரி, மீன்வளக் கல்லூரியும் தொடங்கப்பட்டுள்ளன.

மேற்கோள்கள்
-----------

1. ↑  "The Rani Lakshmi Bai Central Agricultural University Act, 2014" (PDF). indiacode.nic.in. 1 May 2015 அன்று பார்க்கப்பட்டது.
2. ↑  "Rani Lakshmi Bai Central Agricultural University - Official website". Rani Lakshmi Bai Central Agricultural University. 1 July 2015 அன்று பார்க்கப்பட்டது.
3. 1 2 3  "Academic Session Begins at Rani Lakshmi Bai Central Agricultural University, Jhansi". Indian Council of Agricultural Research. 6 July 2015 அன்று பார்க்கப்பட்டது.
4. ↑  "RLBCAU History". Rani Lakshmi Bai Central Agricultural University. 1 July 2017 அன்று பார்க்கப்பட்டது.

வெளி இணைப்புகள்
---------------

* இராணி இலட்சுமி பாய் மத்திய வேளாண் பல்கலைக்கழகத்தின் அதிகாரப்பூர்வ இணையதளம்
**காரைதீவு** (*Karaitivu*) யாழ்ப்பாணத்தின் வடகிழக்குப் பகுதியில் சுமார் 15 கிலோமீட்டர் (9 மைல்) தொலைவில் உள்ள வடக்கு இலங்கையின் யாழ்ப்பாணக் குடாநாட்டின் கரையோரத்தில் அமைந்துள்ள ஒரு தீவாகும். காரைதீவு தமிழ் மொழி்யில் காரைப் புதர்ச்செடிகள் நிறைந்த தீவு என்று பொருள்படுகிறது. இது தமிழ் வார்த்தையான காரை என்னும் (ரூபியேசியே குடும்பத்தைச் சேர்ந்த வேபரா டெட்ராண்ட்ரா என்னும் முட்கள் நிறைந்த செடியாகும்).

இடச்சுகாலனித்துவ ஆட்சிக் காலத்தில் ஆம்ஸ்டர்டாம் என அறியப்பட்ட இந்தத் தீவு 22.95 சதுர கிலோமீட்டர் (8.86 சதுர மைல்) பரப்பளவில் உள்ளது. இந்த தீவு ஒன்பது கிராம சேவையாளர் பிரிவுகளாகப் பிரிக்கப்பட்டுள்ளது, அதன் மொத்த மக்கள் தொகையில் 9,576 பேர் 2012 கணக்கெடுப்புகளில் இருந்தனர்.

காரைதீவு யாழ்ப்பாணக் குடாநாட்டிற்கு ஒரு தரைப்பாலம் வழியாக இணைக்கப்பட்டுள்ளதுடன், அண்டைப் பிரதேசமான வேலணைத் தீவில் உள்ள ஊர்காவற்துறைக்குப் படகுச் சேவையைக் கொண்டுள்ளது. தீவின் முக்கிய நகரம் காரைநகர் ஆகும். பிரபலமான கசூரினா கடற்கரை (en:Casuarina Beach) இந்தத் தீவில் அமைந்துள்ளது.

மேற்கோள்கள்
-----------

1. ↑  "Know the Etymology: 68 - Kaaraitheevu (Kaarainakar)". *தமிழ்நெட்*. 5 January 2008. .
2. ↑
3. ↑  Attygalle, Randima (21 December 2014). "Restoring the Jaffna Fort". *தி ஐலண்டு (இலங்கை)*. Archived from the original on 6 மார்ச் 2017. .
4. ↑
5. ↑  Fernando, Srimal (3 October 2005). "Sights and sounds of Jaffna". *Daily News*. .
6. ↑  Sivendran, S. (2 January 2000). "Kayts, a different world". *Sunday Times]]*. .
7. ↑  Ferdinando, Shamindra (8 May 2013). "Daring response to threat on Elara base". *தி ஐலண்டு (இலங்கை)*. Archived from the original on 23 பிப்ரவரி 2019. .
8. ↑  "Casuarina Beach On Karaitivu Island". *த சண்டே லீடர்*. 12 August 2012. .

வெளி இணைப்புகள்
---------------

* 

* பொதுவகத்தில் காரைதீவு தொடர்பாக ஊடகக் கோப்புகள் உள்ளன.
**நப்ரொக்சென்** (Naproxen) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக பலவகை மூட்டழற்சியால் ஏற்படும் வலி , காய்ச்சல், மாதவிடாய் வலி போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து புரொப்பியோனிக் காடிக் கிளைப் பொருள்கள் வகைக்குள் அடங்குகின்றது.
இம்மருந்து ஆன்டெஸ்வெல் (Antesvel), ஆர்தொபன்(Arthopan), செனொபிட் ஜெல்(Xenobid Gel) போன்ற வணிகப் பெயர்களில் விற்பனை செய்யப்படுகின்றது. **வேறு வணிகப் பெயர்கள்:** அலேவே (Aleve), அனப்ராக்ஸ் (Anaprox), அன்டல்ஜின் (Antalgin), பிமினக்ஸ் அல்ட்ரா (Feminax Ultra), பிளனக்ஸ் (Flanax), இன்சா (Inza), நல்கேசின் (Nalgesin), நபோசின் (Naposin), நப்றேலன் (Naprelan), நப்ரோகேசிக் (Naprogesic), நப்ரோசின் (Naprosyn), (Narocin) நரோசின் , ப்ரோக்சேன் (Proxen) , சின்பிலெக்ஸ் (Synflex), சேநோபிட் (Xenobid) .

மருத்துவப் பயன்பாடு
-------------------

பொதுவாக தேய்மான மூட்டழற்சி, முடக்குவாத மூட்டழற்சி, தசைநாண் அழற்சி, கீல்வாதம் போன்ற நோய்களுக்கு நப்ரொக்சென் பயன்படுத்தப்படுகின்றது, இவை தவிர வலிமிக்க மாதப்போக்கு போன்றவற்றிற்கும் பயன்படுத்தலாம்.

பக்க விளைவுகள்
--------------

இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் நெஞ்செரிவு, குடற்புண், வயிற்றுப்போக்கு, மலச்சிக்கல் போன்ற இரையகக் குடலிய விளைவுகள் மற்றும் தலைச்சுற்று, தோல் நமைச்சல், மங்கலான பார்வை, வீக்கம், மூச்சு விடக் கடினம், ஒழுங்கற்ற இதயத்துடிப்பு, காதில் இரைச்சல் ஆகும். இவற்றைத்தவிர மாரடைப்பு, மூளைக் குருதியடைப்பு, ஒவ்வாமை போன்ற கடுமையான பக்க விளைவுகளும் நப்ரொக்சென் பயன்பட்டால் ஏற்படும்.

பயன்பாட்டெதிர் நிலைகள்
----------------------

இம்மருந்து குருதி சம்பந்த நோய்கள், கல்லீரல், சிறுநீரக நோய்கள், குடற்புண், இதயச் செயலிழப்பு, மாரடைப்பு, மூளைக்குருதியடைப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.

மேற்கோள்கள்
-----------

1. ↑  Gill, A, தொகுப்பாசிரியர் (July 2013) (PDF). *STANDARD FOR THE UNIFORM SCHEDULING OF MEDICINES AND POISONS*. Therapeutic Goods Administration. பன்னாட்டுத் தரப்புத்தக எண்:978-1-74241-895-7. .
2. ↑
3. ↑
**இராஜ்லட்சுமி தேபி பட்டாச்சார்யா (Rajlukshmee Debee Bhattacharya)** இவர் வங்காள மொழியிலும், ஆங்கிலத்திலும் இந்தியாவைப் பற்றி எழுதும் ஒரு கவிஞரும், மொழிபெயர்ப்பாளரும் மற்றும் இலக்கிய விமர்சகரும் ஆவார். பிரித்தன் அமைப்புடன் இணைந்து இந்தியக் கவிதைகள் சங்கம் 1991ல் ஏற்பாடு செய்த அகில இந்திய கவிதைப் போட்டியில் முதல் பரிசை வென்றார்.

சுயசரிதை
--------

இராஜ்லட்சுமி தேபி பட்டாச்சார்யா 1927 இல் பிறந்தார். கரக்பூரின் இந்தியன் தொழில்நுட்ப நிறுவனம், புனேவின் பெர்குசன் கல்லூரி ஆகியவற்றில் கற்பித்தார். நவ்ரோஸ்ஜி வாடியா கல்லூரியில் தத்துவ பேராசிரியராகவும் இருந்தார். 

இவர் *தி உல் அன்ட் அதர் போயம்ஸ்* மற்றும் *தி டச் மீ நாட் கேர்ள்* ஆகிய கவிதைகளை எழுதினார். இரவீந்திரநாத் தாகூரின் பாடல்களின் அழகிய மொழிபெயர்ப்பையும் இவர் செய்துள்ளார். இவரது மொழிபெயர்ப்பு படைப்புகளை தனிப்பட்ட கிரியைகளின் இடமாற்றமாகும். 

இராஜ்லட்சுமி தேபி தனது 'புனர்ணவா' (‘‘ எப்போதும் புதுப்பித்தல் ’’) என்றக் கவிதைக்காக 1991 ஆம் ஆண்டில் அகில இந்திய கவிதை வெற்றியாளாராக அறிவிக்கப்பட்டார். 1996 இல் நடைபெற்ற பள்ளி குழந்தைகளுக்கான முதல் அகில இந்திய கவிதைப் போட்டியில் இராஜ்லுக்ஷ்மி நடுவராகவும் இருந்தார்.

குறிப்புகள்
-----------

1. ↑  "Third National Poetry Competition - *Prize winning poems*".
[*தொடர்பிழந்த இணைப்பு*]
2. ↑  "Literature: Special Series; Faces of the Millennium". 2010-08-11 அன்று மூலம் பரணிடப்பட்டது. 2020-04-04 அன்று பார்க்கப்பட்டது.
3. ↑  "First All India Poetry Competition for Children". 2005-01-03 அன்று மூலம் பரணிடப்பட்டது. 2020-04-04 அன்று பார்க்கப்பட்டது.

வெளி இணைப்புகள்
---------------

* இந்தியக் கவிதை - நவீனத்துவம் மற்றும் பின் : - இராஜ்லுக்ஷ்மி தேபி பட்டாச்சார்யா
**காரைக்குடி நாகநாதசுவாமி மற்றும் கிருஷ்ணசாமி கோயில்** தமிழ்நாட்டில் சிவகங்கை மாவட்டம், காரைக்குடி என்னும் ஊரில் அமைந்துள்ள சிவன் கோயில் ஆகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நாகநாதசுவாமி, பெரியநாயகி அம்மன் சன்னதிகள் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகின்றது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி நான்கு காலப் பூசைகள் நடக்கின்றன. ஆனி மாதம் 10 நாள் திருவிழா முக்கிய திருவிழாவாக நடைபெறுகின்றது. பங்குனி மாதம் 9ம் நாள்தேரோட்டம் திருவிழாவாக நடைபெறுகின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கராத்தே மணி** (*Karate Mani*, 1944 -1993 ) என்பவர் ஒரு இந்திய தமிழ் திரைப்பட நடிகர், தற்காப்புக் கலைஞர் ஆவார். இவர் தமிழ் திரைப்படங்களில் சண்டைப் பயிற்சியாளராகவும், குணச்சித்திர பாத்திரங்களிலும், எதிர்மறைப் பாத்திரங்களிலும் நடித்துள்ளார்.

முன் வாழ்க்கை
-------------

கராத்தே மணி 1944 ஆம் ஆண்டு சென்னை மாகாணத்தின், சென்னையில் பிறந்தார். இவருக்கு சிறு வயதிலிருந்தே தற்காப்புக் கலையான கராத்தேயில் அதிக ஆர்வம் கொண்டவராக இருந்தார். இதனால் இவர் ஜப்பானின் முன்னணி கராத்தே ஆசிரியர்களிடம் முறையாக கராத்தே கற்றார். கராத்தேயில் கறுப்புப் பட்டை பெற்ற முதல் தமிழர் இவராவார். கராத்தேவின் உயர்ந்த பட்டமான ‘ரென்ஷி’ பட்டத்தையும் இவர் பெற்றார். பின் இவர் 1965ம் ஆண்டு சென்னையில் முதல் கராத்தே பயிற்சி பள்ளியை துவக்கினார். மேலும் கராத்தே மணி டோக்கியோ கராத்தே பல்கலைக்கழகத்தில் பேராசிரியராகப் பணியாற்றினார்.

திரைப்பட வாழ்க்கை
-----------------

கராத்தேவால் பெற்ற புகழ்வழியாக இவர் தமிழ் திரைப்படத் துறையில் நுழைந்தார். 1980இல் அன்புக்கு நான் அடிமை படத்தின் வழியாக திரைப்படங்களில் அறிமுகமானார். தமிழ்த் திரைப்படத் துறையில் இரசினிகாந்தின் நெருங்கிய நண்பராகவும், திரைப்பட சண்டை பயிற்சியாளராகவும் ஆனார். ஆனால் திரைப்படங்களில் நடிப்பதிலிருந்து திடீரென்று விலகி, தன் கரேத்தே பள்ளியில் கவனம் செலுத்தினார்.

குடும்பம்
---------

கராத்தே மணிக்கு இருமகன்கள் உள்ளனர் ஒரு மகன் திரிசூல் *பிரமுகர்* என்ற திரைப்படத்தில் கதாநாயகனாக அறிமுகமானார். இவரது இன்னொரு மகன் திரைப்படங்களில் எதிர்மறை பாத்திரங்களில் நடிப்பதாகவும் அறியப்படுகிறது. கராத்தே மணி தன் 50வது வயதில் உடல் நலக்குறைவால் காலமானார்.

நடித்த திரைப்படங்கள்
--------------------

(இது முழுமையான பட்டியல் அல்ல)

* அன்புக்கு நான் அடிமை (1980)
* அஞ்சாத நெஞ்சங்கள் (1981)
* விடியும் வரை காத்திரு (1981)
* ரங்கா (1982)
* அதிசய பிறவிகள் (1982)
* வளர்த்த கடா (1983)
* தங்கக்கோப்பை (1984)
* நீதிக்கு ஒரு பெண் (1984)

புற இணைப்புகள்
--------------

* ஐ.எம்.டி.பி இணையத்தளத்தில் கராத்தே மணி

குறிப்புகள்
-----------

1. ↑  Ajju (2022-05-02). "50 வயதில் திடீர் மரணம், கராத்தே மணியின் 28 ஆம் ஆண்டு நினைவு நாள் - ஒரு சிறப்பு பார்வை". *Tamil Behind Talkies*. 2022-05-06 அன்று பார்க்கப்பட்டது.
2. ↑  "Karate Mani's son debuts as hero". *The New Indian Express*. 2022-05-06 அன்று பார்க்கப்பட்டது.
நிர்வாகக் கட்டிடம் in மேற்கு வங்காளம், இந்தியாவார்ப்புரு:SHORTDESC:நிர்வாகக் கட்டிடம் in மேற்கு வங்காளம், இந்தியா
**நபன்னா** *(Nabanna)* இந்தியாவின் மேற்கு வங்காள மாநிலத்திலுள்ள அவுரா மாவட்டத்திலிருக்கும் அவுரா நகரிலுள்ள ஒரு கட்டிடம் ஆகும். மேற்கு வங்கத்தின் தற்காலிக மாநில தலைமைச் செயலகம் நபன்னாவில் இயங்கியது. மந்திர்தலா, சிப்பூர் என்ற முகவரியில் நபன்னா கட்டிடம் அமைந்துள்ளது. 2013 ஆம் ஆண்டு அக்டோபர் மாதம் 5 அன்று முதலமைச்சர் மம்தா பானர்ச்சி நபன்னா கட்டிடத்தை திறந்து வைத்தார்.

14 மாடி கட்டிடமாக உள்ள இங்கு அரசாங்கத்தின் ஆடை பூங்கா, ஊக்ளி ஆற்றுப் பால ஆணைய அலுவலகம் போன்றவை இருந்தன, பொதுப்பணித்துறை ஒன்றரை மாதங்களுக்குள் இக்கட்டிடத்தை புதிய தலைமைச் செயலகமாக மாற்றியது. முதலமைச்சர் அலுவலகம் மேல் மாடியில் இயங்கத் தொடங்கியது.

மேற்கோள்கள்
-----------

1. ↑  Teething troubles at Nabanna ease out. *Indian Express* (9 October 2013).
2. ↑  "Chaos greets employees at Nabanna" பரணிடப்பட்டது 2013-10-12 at the வந்தவழி இயந்திரம். *The Times of India*. (8 October 2013).
3. ↑  Facelift for Writers' Building: Didi shifts to Nabanna. *Business Standard* (8 October 2013).
4. ↑  Mamata shifts office to Nabanna. *The Hindu* (6 October 2013).
**மகரிசி வால்மீகி சமசுகிருத பல்கலைக்கழகம்** (*Maharishi Valmiki Sanskrit University*) என்பது 2018ஆம் ஆண்டில் அரியானா அரசாங்கத்தால் இந்தியாவின் கைத்தல் மாவட்டத்தில் உள்ள முந்திரி கிராமத்தில் நிறுவப்பட்ட பல்கலைக்கழகம் ஆகும். இது கைத்தலிலிருந்து 12 கி. மீ. தொலைவில் கிழக்குப் பகுதியில் உள்ளது. தலைநகர் சண்டிகரிலிருந்து111 கி. மீ. தொலைவிலும், ஹிசாரில் இருந்து 145 கி. மீ. தொலைவிலும் தேசிய தலைநகர் வலயத்திலிருந்து (புது தில்லி) 164 கி. மீ. தொலைவிலும் உள்ளது.

வரலாறு
------

2018 மார்ச் மாதத்தில் இந்தப் பல்கலைக்கழகத்தை நிறுவுவதற்கான சட்டம் அரியானா சட்டமன்றத்தில்நிறைவேற்றப்பட்டது. இந்த பல்கலைக்கழகத்தினை நிறுவுவதற்கான யோசனையினை 2015-ல் அன்றைய அரியான முதல்வர் மனோகர் லால் கட்டார் முன்மொழிந்தார். இது அரியானா சட்டம் எண். 20 ஓஎப் 2018 மூலம் நிறுவப்பட்டது. இது இராமாயணத்தினை (கிமு 500 முதல் கிமு 100 வரை), இயற்றிய இராமரின் சமகாலத்தவர் எனப் போற்றப்பட்ட இந்து முனிவர், புகழ்பெற்ற சமசுகிருத இலக்கிய ஆசிரியர் வால்மீகி நினைவாகப் பெயரிடப்பட்டது. வால்மீகி *ஆதி கவி*, முதல் கவிஞர், *இராமாயணத்தின்* ஆசிரியர், என்ற பெருமையினைப் பெறுகிறார்.

அரியானா மாநிலத்தில் 24க்கும் மேற்பட்ட சமசுகிருத கல்லூரிகள் இளங்கலை பட்டத்திற்குச் சமமான கல்வியை வழங்குகின்றன. கூடுதலாக முதுகலை மற்றும் முனைவர் பட்டங்களை சமசுகிருதத்தில் குருக்ஷேத்ரா பல்கலைக்கழகம் மற்றும் மகரிஷி தயானந்த பல்கலைக்கழகம் வழங்குகின்றன.

பல்கலைக்கழகம்
-------------

### நோக்கங்கள்

சமசுகிருதம், சமசுகிருதப் புத்துயிர்ப்பு, வேதம், இந்திய மொழிகள், இந்தியாவின் பண்பாடு மற்றும் இந்திய மெய்யியல் ஆகியவற்றில் ஆராய்ச்சிக்காகக் கற்பித்தல் மற்றும் இணைவுப் பல்கலைக்கழகமாக இப்பல்கலைக்கழகம் நிறுவப்பட்டுள்ளது.

ஆகஸ்ட் 2018-ல் மீண்டும் பொறுப்பேற்ற பல்கலைக்கழகத்தின் முதல் துணைவேந்தரான முனைவர் சிரேயான்ஷ் திவேதி, அரியானாவில் உள்ள அனைத்து 70 குருகுலங்களும் சமசுகிருத படிப்புகளைக் கற்பிப்பதற்காகப் பல்கலைக்கழகத்தால் அங்கீகரிக்கப்படும் என்று கூறினார்.

### வளாகம்

பல்கலைக்கழகம் தற்போது கைத்தலில் உள்ள பி. ஆர். அம்பேத்கர் அரசு கல்லூரியில் உள்ள தற்காலிக வளாகத்திலிருந்து செயல்படுகிறது. இப்பல்கலைக்கழகத்திற்கான கட்டடங்கள் அதன் வளாகம் முந்திரி கிராமத்தில் கட்டப்பட்டு வருகிறது.

### மாணவர் சேர்க்கை

2019-20 கல்வியாண்டு முதல் மாணவர் சேர்க்கைத் தொடங்கியது.

மேற்கோள்கள்
-----------

1. 1 2 3  Maharishi Valmiki Sanskrit University to be set up at Kaithal, Business Standard, 15 Mar 2018.
2. ↑  Sanskrit University to be set up in Kaithal: Manohar Lal Khattar, தி டைம்ஸ் ஆஃப் இந்தியா, 21 Feb 2017.
3. 1 2  Khattar announces scholarships, Sanskrit university for SCs, தி இந்து, 24 Oct 2015
4. ↑  -Haryana announces Sanskrit university
[*தொடர்பிழந்த இணைப்பு*], Jagranjosh.
5. ↑  "Sri Aurobindo on the Indian Epic Ramayana" (PDF). *uwf.edu*. University of West Florida. p. 2. 27 April 2015 அன்று பார்க்கப்பட்டது. read end paragraph of page 2
6. ↑  "harking back : Myths and facts of the beginnings of Lahore".
7. ↑  Goldman, Robert P. *The Ramayana of Valmiki: An Epic of Ancient India* pp. 23
8. ↑  Haryana in Sanskrit Studies In India, Rashtriya Sanskrit Sansthan.
9. 1 2 3  Sanskrit University set up in Kaithal, Uni India, Aug 2018.
**திப்பணம்பட்டி** தென்காசி மாவட்டத்தில் தென்காசி வட்டத்தில் தென் பொதிகை மலை அடிவாரத்தில் அமைந்துள்ள ஒரு வருவாய் கிராமம். இது கீழப்பாவூர் ஊராட்சி ஒன்றியத்தில் உள்ள ஒரு கிராம பஞ்சாயத்து ஆகும். வளர்ந்து வரும் நகரமான பாவூர்சத்திரத்திலிருந்து கடையம் செல்லும் சாலையில் அமைந்துள்ளது

பள்ளிகள்
--------

  

* அரசு மேல்நிலைப்பள்ளி.
* TDTA தொடக்கப்பள்ளி
* காமராஜ் நினைவு இந்து நடுநிலை பள்ளி .

போக்குவரத்து
------------

இங்கிருந்து பாவூர்சத்திரம், கடையம்,தென்காசி, திருநெல்வேலி,சுரண்டை, அம்பை, சங்கரன்கோயில், கடையநல்லூர், பாபநாசம், மதுரை, புளியங்குடி போன்ற மாவட்டத்தின் முக்கிய நகரங்களுக்கு போக்குவரத்து வசதி உள்ளது.

கோயில்கள்
---------

* அருள்மிகு ஆலடிபுதியவர் திருக்கோவில்
* ராமசாமி,காளியம்மன் திருக்கோயில்
* அய்யா வைகுண்டர் நிழல்தாங்கள்
* அருள்மிகு உதிரமாடசாமி திருக்கோயில்
* பூவரசன் கோயில்
* கோட்டை மாடசாமி திருக்கோயில்
* கைக்கொண்ட அய்யனார் கோயில்

மற்றும் இரண்டு கிறிஸ்தவ தேவாலயங்களும் அமைந்துள்ளன.

அருகில் உள்ள நகரங்கள்
---------------------

1. பாவூர்சத்திரம்
2. கடையம்
3. தென்காசி
4. செங்கோட்டை
5. ஆலங்குளம்

நிர்வாக அமைப்புகள்
------------------

மாநிலம் --- தமிழ்நாடு
மாவட்டம் --- தென்காசி
வட்டம் --- தென்காசி
குறுவட்டம் --- கல்லூரணி
ஊராட்சி ஒன்றியம் --- கீழப்பாவூர்
சட்ட மன்ற தொகுதி --- தென்காசி
நாடாளுமன்ற தொகுதி --- தென்காசி
வருவாய் கிராமம் --- திப்பணம்பட்டி
கிராம பஞ்சாயத்து --- திப்பணம்பட்டி
***திருவிளையாடல் ஆரம்பம்*** (*Thiruvilaiyaadal Aarambam*) என்பது 2006 இல் வெளியான தமிழ் காதல் திரைப்படமாகும். இத்திரைப்படத்தினை பூபதி பாண்டியன் இயக்கினார்.விமலா கீதா என்பவர் தயரித்தார். தனுஷ் மற்றும் சிரேயா சரன் ஆகியோர் இத்திரைப்படத்தில் முக்கிய கதாபாத்திரத்தில் நடிக்க அவர்களுடன் பிரகாஷ் ராஜ், கருணாஸ், சரண்யா பொன்வண்ணன் ஆகியோரும் நடித்திருந்தனர். இத்திரைப்படத்திற்கு டி. இமான் இசையமைத்திருந்தார். இத்திரைப்படம் 15/திசம்பர்/2006 இல் வெளிவந்தது. மேலும் இத்திரைப்படம் வியாபாரா ரீதியில் நல்ல வரவேற்பு கிடைத்தது

நடிகர்கள்
---------

* தனுஷ் - திருக்குமரன்
* சிரேயா சரன் - பிரியா
* பிரகாஷ் ராஜ் - குரு
* சரண்யா
* கருணாஸ் - குமார்.
* மயில்சாமி - வேணுகோபால்
* இளவரசு
* கிரேஷ் கருணா

கதைச்சுருக்கம்
--------------

திருக்குமரன் (தனுஷ்) எந்த விடயத்திலும் கவலை அற்றிருந்தான். அவனுடைய நண்பர்களுடன் (ரைகர் குமார் (கருணாஸ்), சுகுமார் மற்றும் ஏனையோர்) பொழுதுபோக்குவதைப் பிரதான தொழிலாகக் கொண்டிருந்த அவன் பிரியாவுடன் காதல் கொள்கின்றான். பிரியாவின் அண்ணன் குரு பெரும் பணக்காரர். இவர்களின் இக்காதலுக்கு எதிர்ப்பு தெரிவிக்கிறார். பின்னர் திருவிற்கும் குருவிற்கும் நடைபெறும் எலி பூனை சண்டையில் திரு வெல்கிறான்.

மீள் உருவாக்கம்
---------------

2007 ல் இத்திரைப்படம் தெலுங்கில் டக்கரி எனும் பெயரில் வெளியானது. அத்திரைப்படத்தில் நிதின் மற்றும் சதா ஆகியோர் நடித்திருந்தனர். 2011 ல் கன்னடத்தில் தூள் எனும் பெயரில் வெளிவந்தது. அத்திரைப்படத்தில் யோகேஷ் மற்றும் எயின்ரீட்டா முக்கிய வேடத்தில் நடித்திருந்தனர். இவர்களுடன் பிரகாஷ் ராஜும் நடித்திருந்தார். இத்திரைப்படம் 2012 ல் வங்காள மொழியிலும் உருவாக்கப்பட்டுள்ளது. ஒரியா மொழியில் ரங்கீலா டொக்கா எனும் பெயரிலும் வெளிவந்திருந்தது.

இசை
---

இத்திரைப்படத்திற்கு டி. இமான் இசையமைத்திருந்தார். இத்திரைப்படத்தில் இடம்பெற்றுள்ள பாடல்களை வைரமுத்து, நா. முத்துக்குமார், விவேகா மற்றும் திரைவாணன் ஆகியோர் எழுதியுள்ளனர். 1986 இல் வெளியான மிஸ்டர் பாரத் எனும் படத்தில் இருந்து 'என்னம்மா கண்ணு' எனும் பாடல் மீள்கலப்பு இத்திரைப்படத்தில் இணைக்கபட்டிருந்தமை குறிப்பிடத்தக்கது.

மேற்கோள்கள்
-----------



1. ↑  "Thiruvilayaadal Arambham Review - Tamil Movie Thiruvilayaadal Arambham Review". Nowrunning.com. 2006-12-22. 2018-01-11 அன்று மூலம் பரணிடப்பட்டது. 2018-07-18 அன்று பார்க்கப்பட்டது.
2. ↑  "Yogi-Andrita in Dhool". Sify.com. 2013-12-31 அன்று மூலம் பரணிடப்பட்டது. 2018-07-18 அன்று பார்க்கப்பட்டது.
3. ↑  "Tamil Cinema News - Tamil Movie Reviews - Tamil Movie Trailers - IndiaGlitz Tamil". 10 நவம்பர் 2006 அன்று மூலம் பரணிடப்பட்டது. 18 July 2018 அன்று பார்க்கப்பட்டது.
4. ↑  Cinema Plus. "Mix and match - CHEN - *The Hindu*". Web.archive.org. Archived from the original on 2016-11-30. 2018-07-18 அன்று பார்க்கப்பட்டது.CS1 maint: unfit url (link)
**பேர்பெரியான்குப்பம்** (*PerperiyanKuppam*) என்பது கடலூர் மாவட்டம், பண்ருட்டி வட்டம், நெய்வேலிக்கு வடக்கே சுமார் 4 கிலோ மீட்டர்கள் தொலைவில் அமைந்துள்ள ஓர் கிராமமாகும். இக்கிராமமானது முன்னாளில் **கல்லோடவி** அழைக்கப்பட்டது. இவ்வூருக்கு அனந்தீஸ்வரம், புதுப்பேரூர் என்ற சிறப்பு பெயர்களும் உண்டு. 2007 ஆம் ஆண்டு எடுக்கப்பட்ட மக்கள் தொகை கணக்கெடுப்பின் படி, இக்கிராமத்தில் 2000 பேர் வசிக்கின்றனர்.[*மேற்கோள் தேவை*] இதில் சுமார் 1200 பேர்களுக்கு வாக்குரிமை உள்ளது.[*மேற்கோள் தேவை*]

நில அமைப்பு
-----------

இந்த ஊரில் மிகப்பழைமையான சிவன் கோயில் ஒன்று உள்ளது. அந்த கோயிலானது வழக்கு மொழியில் அனந்தீஸ்வரன் கோயில் என்றும் தமிழில் மகிழ்வுதரும் அம்மையப்பர் ஆலயம் என்றும் வழங்கபடுகிறது. அதன் அருகே குளம் ஒன்றும் உள்ளது. இந்த குளமானது கோடைகாலத்தில் பேர்பெரியான்குப்பம் மற்றும் அதை சுற்றி உள்ள ஊர்களுக்கு நீர் ஆதாரமாக விளங்குகிறது.

கல்வி
-----

இக்கிராமத்தில் சுமார் 5 பள்ளிகள் உள்ளன. அவற்றில் 3 பள்ளிகள் தமிழக அரசால் 
நடத்தப்படுபவை மற்ற இரண்டு பள்ளிகள் தனியார் பள்ளிகள். அவை பின்வருமாறு:

* அரசு ஆண்கள் மேல்நிலைப்பள்ளி
* அரசு பெண்கள் மேல்நிலைப்பள்ளி
* ஊராட்சி ஒன்றிய துவக்கப் பள்ளி
* கலியபெருமாள் ஆங்கிலப்பள்ளி
* தென்றல் ஆங்கிலப்பள்ளி

ஊர் அமைப்பு
-----------

இக்கிராமமானது சுமார் ஆறு தெருக்களைக் கொண்டது அவைகள்:

* மருவன் தெரு
* கந்தன் தெரு
* ராசன் தெரு
* வடக்குத் தெரு
* மணியக்காரர் தெரு
* டாக்டர் அம்பேத்கர் தெரு

சிறப்புகள்
----------

சௌந்தரபாண்டிய சோழன் எனும் குறுநில மன்னரால், ஏறத்தாழ 400 ஆண்டுகளுக்கு முன்பு சிவன் கோயிலும் அதை ஒட்டி ஏரி ஒன்றும் இவ்வட்டார மக்களின் குடிநீர் தேவைக்காக ஏற்படுத்தபட்டது. பண்ருட்டி கல்வெட்டு ஆய்வாளர் தமிழரசன் அவர்களின் திருவதிகை கோயில் வரலாறு எனும் ஆராய்ச்சி நூலில் பேர்பெரியான்குப்பம் பற்றிய அறிய தகவல்களை காணலாம்.

பிற வசதிகள்
-----------

* பி. எஸ். என். எல். இணைப்பகம்
* அரசு சுகாதார நிலையம்
* துணை சுகாதார நிலையம்,
* கனரா வங்கி
* மாவட்ட மகளிர் குழுக்களின் தலைமை அலுவலகம்.

இதனையும் காண்க
--------------

* பேர்பெரியான்குப்பம் ஊராட்சி

மேற்கோள்கள்
-----------

1. ↑  "பண்ருட்டியில் வன்முறை".
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Cyanotis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வழுக்கை புல்** (*Cyanotis cristata*) என்பது கமெலினேசியே குடும்பத்தைச் சேர்ந்த ஒரு பல்லாண்டுத் தாவர இனமாகும். இது இந்திய துணைக்கண்டம், தெற்கு சீனா, தென்கிழக்காசியா, எத்தியோப்பியா, சுகுத்திரா, மொரிசியசு, சாவகம், பிலிப்பீன்சு ஆகிய நாடுகளைச் சேர்ந்தது.      

*வழுக்கை புல்* என்பது மணல் அல்லது புல்வெளிகளில் காணப்படும் ஒரு படர்ந்து செல்லும் மூலிகையாகும்.  இது நேபாளத்தின்  கிழக்கு மலைத் தொடர்களில் பொதுவாக காணப்படுகிறதுது[*தெளிவுபடுத்துக*]

குறிப்புகள்
-----------

1. 1 2  Kew World Checklist of Selected Plant Families
2. ↑  Flora of China Vol. 24 Page 22 四孔草 si kong cao *Cyanotis cristata* (Linnaeus) D. Don, Prodr. Fl. Nepal. 46. 1825.
3. ↑  Tanaka, N. Koyama, T. & Murata, J. (2005). The flowering plants of Mt. Popa, central Myanmar - Results of Myanmar-Japanese joint expeditions, 2000-2004. Makinoa 5: 1-102.
4. ↑  Acharya, J. Banerjee, D. & Mukherjee, A. (2009). A contribution to the study of Commelinaceae R.Br. in Darjeeling - Sikkim Himalayas. Pleione 3(1): 18-27.
5. ↑  Maliya, S.D. & Datt, B. (2010). A contribution to the flora of Katarniyaghat wildlife sanctuary, Baharaich district, Uttar Pradesh. Journal of Economic and Taxonomic Botany 34: 42-68.
6. ↑  Kumar, S. (2012). Herbaceous flora of Jaunsar-Bawar (Uttarakhand), India: enumerations. Phytotaxonomy 12: 33-56.
7. ↑  plant\_families\_c.pdf, www.nparks.gov.sg
8. ↑  Sample-Plots-KAHEP.pdf, **www.bpc.com.np**
இயற்பியலில் நேரத்துடனான ஆர்முடுகல் மாற்ற வீதம் **திடுக்கம்** (*Jerk*) எனப்படும். இது ஆர்முடுகலின் நேரம் குறித்த வகைக்கெழு அல்லது திசைவேகத்தின் இரண்டாவது வகைக்கெழு அல்லது நிலைத்திசையனின் மூன்றாவது வகைக்கெழு ஆகும்.

திடுக்கம் பின்வருமாறு வரையறுக்கப்படுகிறது:

{\displaystyle {\vec {j}}={\frac {\mathrm {d} {\vec {a}}}{\mathrm {d} t}}={\frac {\mathrm {d} ^{2}{\vec {v}}}{\mathrm {d} t^{2}}}={\frac {\mathrm {d} ^{3}{\vec {r}}}{\mathrm {d} t^{3}}}}
இங்கு

{\displaystyle {\vec {a}}} ஆர்முடுகல்,
{\displaystyle {\vec {v}}} திசைவேகம்,
{\displaystyle {\vec {r}}} நிலை,
{\displaystyle {\mathit {t}}} நேரம்.
திடுக்கம் ஓர் திசையனாகும், இதன் எண்ணளவு மதிப்பினை விளக்க எந்தவொரு பொதுச்சொல்லும் இல்லை (எ.கா,திசைவேகத்துடன் தொடர்புடைய எண்ணிக்கணியம் வேகம்).

திடுக்கத்தின் SI அலகு செக்கன் கனத்திற்கான மீட்டர்கள் (மீ/செ3 அல்லது மீ·செ−3) என்பதாகும். திடுக்கத்திற்கு உலகளவில் நியமமாக பாவிக்கப்படும் குறியீடுகள் ஏதும் இல்லை எனினும் பொதுவாக *j* பாவிக்கப்படுகிறது. **ȧ** எனப்படும் ஆர்முடுகலின் வகையீட்டிற்கான நியூட்டனின் குறிப்பீடும் பாவிக்கப்படலாம்.

ஓர் உடல் மீதான ஆர்முடுகலானது அவ்வுடலினை அதே ஆர்முடுகலுடன் இயக்க வழங்கப்படும் விசையாக உணரப்படும், திடுக்கமானது இவ்விசையில் ஏற்படும் மாற்றமாக உணரப்படும். உதாரணமாக ஓர் பயணி ஊர்தியை பூச்சிய திடுக்கத்துடன் ஆர்முடுக்கும் போது உடலின் மீது மாறா விசை உணரப்படும்; நேர்மறை திடுக்கத்தின் போது அதிகரிக்கும் விசையும் எதிர்மறை திடுக்கத்தின் போது குறைவடையும் விசையும் உணரப்படும்.

| * பா
* உ
* தொ
இயங்கியல் |
| --- |
| 
* ← தொகையீடு … வகையிடல் →

 |
| 
* இடப்பெயர்ச்சி
* திசைவேகம் (வேகம்)
* முடுக்கம்
* திடுக்கம்
* Jounce

 |
பரிமாறப்பட்ட ஷீக் கபாப்அடுப்பில் சுடப்படும் கபாப்

  

**ஷீக் கபாப்** என்பது (உருது: سیخ کباب, இந்தி: सीख कबाब) ஆட்டிறைச்சியில் மசாலா சேர்த்து துணுக்குகளாக்கி உருளைவடிவமாக்கி கம்பியில் இந்தியா, பாக்கித்தான், வங்காளதேசம் மற்றும் ஆப்கானிஸ்தான் போன்ற நாடுகளில் செய்யப்படும் வழக்கமான கபாப் ஆகும். பொதுவாக மங்கல் அல்லது தந்தூர் அடுப்புகளில் சமைக்கப்படுகிறது.

செய்முறை
--------

ஷீக் கபாப் பொதுவாக மென்மையானவை மற்றும் சதைப்பற்றுள்ளவையாகும். இஞ்சி, பூண்டு, பச்சை மிளகாய், மிளகாய் தூள், கரம் மசாலா அத்துடன் எலுமிச்சை சாறு கொத்தமல்லி மற்றும் புதினா இலைகள் போன்று பல்வேறு பொருள்கள் சேர்த்து பதப்படுத்தப்படுகிறது. சில சமயங்களில் சுவையினைக் கூட்ட கொழுப்பு சேர்க்கப்படுகிறது. ஷீக் கபாப் பொதுவாக ரைதா, சாலட், வெங்காயத் துண்டுகள், எலுமிச்சை குடைமிளகாய் அல்லது பச்சை சட்னியுடன் பரிமாறப்படுகிறது. நான் அல்லது பரோட்டாவுடன் உண்ணப்படுகிறது.

துண்டே கே கபாப், ககோரி கபாப் மற்றும் கிலாஃபி ஷீக் கபாப் ஆகியவை பிரபலமான ஷீக் கபாப் ஆகும். இந்தியாவில் சைவ ஷீக் கபாப்கள் பீன்ஸ், கேரட், உருளைக்கிழங்கு, காலிஃபிளவர் மற்றும் பச்சை பட்டாணி கொண்டு தயாரிக்கப்படுகின்றன.

மேற்கோள்கள்
-----------

1. ↑  Albala, Ken, தொகுப்பாசிரியர் (2011). *Food cultures of the world encyclopedia*. Santa Barbara, Calif.: Greenwood. பன்னாட்டுத் தரப்புத்தக எண்:9780313376276. இணையக் கணினி நூலக மையம்:727739841.
2. ↑  Mohiuddin, Yasmeen Niaz (2007). *Pakistan: A Global Studies Handbook*. ABC-CLIO. பக். 325. பன்னாட்டுத் தரப்புத்தக எண்:978-1-85109-801-9. .
3. ↑  Mavalvala, Niloufer. "Tandoori Seekh Kebab". 26 January 2021 அன்று மூலம் பரணிடப்பட்டது. January 26, 2021 அன்று பார்க்கப்பட்டது.
**ஷெய்கா யூசுப் ஹசன் அல் ஜுஃபைரி** (*Sheikha Yousuf Hasan Al Jufairi*) (Arabic: شيخة بنت يوسف الجفيري) ஓர் கத்தார் அரசியல்வாதி ஆவார். இவர் விமான நிலையத் தொகுதியிலிருந்து கத்தார் நாட்டின் மத்திய நகராட்சி மன்றத்திற்கு (சி.எம்.சி) தேர்தலில் போட்டியிட்டு வெற்றி பெற்றார். இதன் மூலம் வளைகுடா நாடுகளில் நகராட்சித் தேர்தலில் வெற்றி பெற்ற முதல் பெண்மணி என்ற பெருமையை பெற்றார். 

இவர் 2007 ஆம் ஆண்டில் இரண்டாவது முறையாக தனது தொகுதியில் போட்டியிட்டு வென்றார். 2011 ஆம் ஆண்டில், அல் ஜுபைரி சி.எம்.சியில் தனது இடத்தை தொடர்ச்சியாக மூன்றாவது முறையாக தக்க வைத்துக் கொண்டார். 29 தொகுதிகளில் வெற்றி பெற்ற அனைவரைக் காட்டிலும் அதிக வாக்கு வித்தியாசத்தில் வெற்றிபெற்றார். இவர் பெற்ற வாக்குகள் 806. இவரது எதிர் போட்டியாளரான பாத்திமா அல் குவாரி பெற்ற வாக்குகள் 62. மூன்று வாக்குகள் செல்லாததாக அறிவிக்கப்பட்டன.[  ]

2015 நகராட்சித் தேர்தலிலும் மிக அதிக வாக்குகளைப் பெற்று தனது தொகுதியை வெற்றிகரமாக தக்க வைத்துக் கொண்டார்.

குறிப்புகள்
-----------

1. ↑  Jack Kelly, "Qatar ruler pushing nation toward democracy" *Pittsburgh Post-Gazette* April 09, 2003
2. ↑  "Debra Shushan on "The Female Face of Qatar's Municipal Elections"". Georgetown University Qatar's Center for Interregional and Regional Studies. 10 May 2011. 5 மார்ச் 2016 அன்று மூலம் பரணிடப்பட்டது. 22 July 2015 அன்று பார்க்கப்பட்டது.
3. ↑  "Qataris elect two women for first time". Agence France-Presse. 14 May 2015. 18 May 2015 அன்று மூலம் பரணிடப்பட்டது. 14 May 2015 அன்று பார்க்கப்பட்டது.
மூடிய தொகுதி ஒன்றில் நடைபெறும் வேதியியல் தாக்கங்களில் பங்குகொள்ளும் தாக்கிகளின் மொத்த திணிவானது தாக்கத்தின் போது கிடைக்கும் விளைவுகளின் மொத்த திணிவுக்கு சமனாகக் காணப்படும் என்பது **திணிவு மாறா விதி** அல்லது **திணிவுக்காப்பு விதி** எனப்படும். இதன் படி தாக்கிகளின் மொத்தத் திணிவு விளைவுகளின் மொத்தத் திணிவுக்குச் சமனாகக் காணப்படும். திணிவுக் காப்பு விதியைப் பிரான்சு நாட்டு அறிவியலாளரான அன்ரனி லாவோசியர் முன்மொழிந்தார்.

இவ்விதி மூலம் கூறப்படுவது: ஒரு இரசாயனத் தாக்கத்தின் போது புதிதாக அணுக்கள் உருவாகுவதோ அல்லது அழிவடைவதோ இடம்பெறாது. அணுக்கள் மீள் ஒழுங்கு செய்யப்படுதலே இடம்பெறுகிறது. இதன் காரணமாக திணிவில் எந்தவொரு மாற்றமும் இடம்பெறாது.

வரலாறு
------

திணிவுக் காப்பு விதியை முதன்முதலில் ஒரு கோட்பாடாக வெளியிட்டவர் அன்டணி லவோசியர்(1743–1794). ஆயினும் இது பற்றி 1748இல் மைக்கேயில் லொமோனோசோவ் (1711–1765) இதற்குச் சமமான கருத்தை வெளியிட்டதாகவும் அதைப் பரிசோதனை ரீதியில் உறுதிப்படுத்தியதாகவும் கூறப்படுகிறது.[1]

மேற்கோள்கள்
-----------

1. ↑  
	* Pomper, Philip (October 1962). "Lomonosov and the Discovery of the Law of the Conservation of Matter in Chemical Transformations". *Ambix* **10** (3): 119–127.   
	Lomonosov, Mikhail Vasil’evich (1970). *Mikhail Vasil’evich Lomonosov on the Corpuscular Theory*. Henry M. Leicester (trans.). Cambridge, Mass.: Harvard University Press. Introduction, p. 25.
**திட்டக்குடி வைத்தியநாதர் கோயில்** தமிழ்நாட்டில் கடலூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் கடலூர் மாவட்டத்தில் விருத்தாச்சலம் அருகில் திட்டக்குடி என்னுமிடத்தில் அமைந்துள்ளது. வசிஷ்டர் வழிபட்டதால் இவ்விடம் வசிட்டபுரி என்றழைக்கப்பட்டு, வசிட்டக்குடி என்றாகி பின்னர் திட்டக்குடி என்றழைக்கப்படுகிறது. ஒரு காலத்தில் வேங்கை மரங்கள் அதிகமாக இருந்ததால் இவ்விடம் வேங்கைவனம் என்றும் அழைக்கப்பட்டது.

இறைவன், இறைவி
-------------

இக்கோயிலின் மூலவராக வைத்தியநாதர் உள்ளார். இறைவி அசனாம்பிகை ஆவார்.

வரலாறு
------

சூரியன் தன் கிரகணங்களால் வழிபடும் தலங்களில் இக்கோயிலும் ஒன்றாகும். கௌதம முனிவரின் பதிவிரதையான அகலிகை மீது ஆசை கொண்ட இந்திரன், முனிவரால் சபிக்கப்பட்டான்.சாப விமோசனம் பெற ஒவ்வொரு கோயிலாகச் சென்றான். பின்னர் சிவனருளால் அவனுடைய சாபம் நீக்ப் பெற்றான். அப்போது இறைவனிடம் தன்னைப் போல பிறருக்கும் இறைவன் அருள் தரவேண்டும் என்று கேட்டுக்கொண்டான்.இந்திரன் வேண்டுகோளை இறைவன் ஏற்றார்.

விழாக்கள்
---------

பிரதோஷம், சிவராத்திரி, நடராஜருக்குத் திருவாதிரை, இறைவிக்கு நவராத்திரி, மற்றும் சித்திரை, பங்குனி மாதங்களிலும் விழாக்கள் நடைபெறுகின்றன.

மேற்கோள்கள்
-----------

1. 1 2 3 4  அருள்மிகு வைத்தியநாதர் திருக்கோயில், தினமலர் கோயில்கள்
2. Click Link -> திட்டக்குடி வைத்தியநாத சுவாமி ஆலய வரலாறு- Detail Video-2020
**திட்டமிடல் அமைச்சகம்** என்பது இந்திய அரசின் அமைச்சகங்களில் ஒன்றாகும். இதற்கு பொறுப்பானவர் இந்தியப் பிரதமர் நரேந்திர மோதி ஆவர். மேலும் ராவ் இந்தர்ஜித் சிங் இந்த அமைச்சகத்தின் தனிப்பொறுப்புடன் கூடிய இணை அமைச்சர் ஆவார்.
திட்டமிடல் அமைச்சகத்தின் கீழ் நிதி ஆயோக் செயல்படுகிறது.

வரலாறு
------

இந்தியா விடுதலை அடைந்த பிறகு வளர்ச்சித் திட்டங்களுக்கு நிதி ஒதுக்குவது தொடர்பாக 1950ஆம் ஆண்டு மார்ச் மாதம் 15 ஆம் தேதி ஐந்தாண்டுத் திட்டங்களை நிறைவேற்ற வேண்டி மத்திய திட்டக்குழு ஏற்படுத்தப்பட்டது. இந்தத் திட்டக் குழுவின் முதல் தலைவராக அப்போதைய பிரதமர் ஜவகர்லால் நேரு இருந்தார். இந்நிலையில் 2014ஆம் ஆண்டு சுதந்திர தின உரையின்போது பிரதமர் நரேந்திர மோதி தலைமையிலான பாரதிய ஜனதா கட்சி அரசு மத்திய திட்டக் குழுவை கலைத்துவிட்டு, மாநிலங்களுக்கு முக்கியத்துவம் அளிக்கும் வகையில் புதிய குழு அமைக்கப்படும் என அறிவித்தார். இதன்படி 2015 சனவரி 1 அன்று திட்டக் குழுவுக்குப் பதிலாக நிதி ஆயோக் என்ற புதிய அமைப்பு இந்திய அரசால் உருவாக்கப்பட்டது.

நிதி ஆயோக்
----------

முதன்மைக் கட்டுரை: நிதி ஆயோக்
நிதி ஆயோக் அமைப்பின் தலைவராகப் இந்தியப் பிரதமர் செயல்படுவார். துணைத் தலைவராக திட்டமிடல் அமைச்சகத்தின் இணை அமைச்சரும் மற்றும் ஐந்து நிரந்தர உறுப்பினர்களும் பிரதமரால் நியமிக்கப்படுவார்கள்.

நிதி ஆயோக் கீழ்மட்ட அணுகுமுறையைப் பயன்படுத்தி பொருளாதாரக் கொள்கை உருவாக்கும் செயல்பாட்டில் இந்திய மாநில அரசுகளின் ஈடுபாட்டை ஊக்குவிப்பதன் மூலம் கூட்டாட்சியை ஊக்குவிப்பதன் மூலம் இந்தியாவை மாற்றுவதற்கு மத்திய மற்றும் மாநிலங்களுக்கு ஆதரவளிப்பதாகும். நிதி ஆயோக்கின் ஆட்சி மன்றக் குழுவின் தலைவராக பிரதமரும், அனைத்து மாநிலங்களின் முதல்வர்கள் மற்றும் ஒன்றியப் பிரதேசங்களின் துணை-நிலை ஆளுநர்களும் உள்ள்னர். நிதி ஆயோக்கிற்கு கூடுதலாக முன்னணி பல்கலைக்கழகங்கள் மற்றும் ஆராய்ச்சி நிறுவனங்களிலிருந்து தற்காலிக உறுப்பினர்கள் தேர்ந்தெடுக்கப்படுகிறார்கள். இந்த உறுப்பினர்களில் ஒரு தலைமை நிர்வாக அதிகாரி, நான்கு அலுவல் உறுப்பினர்கள் மற்றும் இரண்டு பகுதி நேர உறுப்பினர்கள் உள்ளனர். இந்த முகமையின் துணைத் தலைவர் மூத்த அமைச்சருக்கு நிகரான தகுதியைப் பெறுகிறார்.

நிதி ஆயோக், மிக உயர்ந்த முடிவெடுக்கும் அமைப்புகளுக்கு கொள்கை உள்ளீடுகளை வழங்குகிறது. அதன் கண்காணிப்பு மற்றும் மதிப்பீட்டுப் பிரிவின் மூலம், பிரதமர் மற்றும் இந்திய வரவு-செலவு திட்ட மதிப்பாய்வை வழங்குவதற்கான அனைத்து தேசிய மற்றும் மாநில திட்டங்களையும் கண்காணிக்கிறது. நிதியமைச்சகத்தால் அங்கீகரிக்கப்படுவதற்கு முன், அனைத்து முக்கிய திட்டங்கள் குறித்த தனது கருத்துக்களையும் வழங்குகிறது.

இதனையும் காண்க
--------------

* இந்திய அரசின் அமைச்சகங்கள்

மேற்கோள்கள்
-----------

1. ↑  "NITI Aayog Budget Allocation Increased by More than 20%". Press Information Bureau. 2018-02-23.. பார்த்த நாள்: 2020-02-16.
2. ↑  Ministers and therir Mistries of India
3. 1 2

வெளி இணைப்புகள்
---------------

* நிதி ஆயோக்கின் இணையதளம்